COM7 ลูกค้าแห่ซื้อสินค้าไอทีคึกคัก รับมาตรการยกเว้นภาษี 1.5 หมื่นบ.
COM7 ผู้ประกอบธุรกิจค้าปลีกสินค้าไอทีรายใหญ่ของประเทศไทย ในนาม BaNANA IT, BaNANA Mobile, iStudio และ iBeat By Comseven ปลื้มได้รับการตอบรับจากลูกค้าเป็นจำนวนมาก รับมาตรการยกเว้นภาษีเงินได้บุคคลธรรมดาที่ซื้อสินค้าหรือค่าบริการของบริษัทในช่วงระหว่างวันที่ 25 - 31 ธันวาคม 2558 ตามจำนวนที่จ่ายจริง แต่ไม่เกิน 15,000 บาท
11 ม.ค. 2559


บริษัท คอมเซเว่น จำกัด (มหาชน) หรือ COM7 ผู้ประกอบธุรกิจค้าปลีกสินค้าไอทีรายใหญ่ของประเทศไทย ในนาม BaNANA IT, BaNANA Mobile, iStudio และ iBeat By Comseven ได้รับการตอบรับจากลูกค้าเป็นจำนวนมาก รับมาตรการยกเว้นภาษีเงินได้บุคคลธรรมดาที่ซื้อสินค้าหรือค่าบริการของบริษัทในช่วงระหว่างวันที่ 25 – 31 ธันวาคม 2558 ตามจำนวนที่จ่ายจริง แต่ไม่เกิน 15,000 บาท
อีกทั้งเป็นช่วงสิ้นปี ประชาชนมีความต้องการซื้อสินค้าไอทีกันอยู่แล้ว ซึ่งลูกค้ากลุ่มหลักของ COM 7 อยู่ในกลุ่มระดับกลาง – บนเป็นหลัก มียอดซื้อต่อใบเสร็จสูง จึงทำให้ในช่วงปลายปีนี้ มีลูกค้าเข้ามาใช้บริการพร้อมหักลดหย่อนภาษีกันอย่างคึกคัก